今次我係佐敦恒豐中心分店食飯,不過資料庫無呢間,寫住呢度先。呢間分店交通超方便,地鐵出口只係上面,地方又大!真係唔怕無位!!食左好多野:白咖喱豬扒飯、蒸粉卷、炒蘿蔔糕、芝士焗雜菇.....呢幾樣覺得最好食!白咖喱基本係唔辣,不過食親沙嗲王必點之選;粉卷其實幾油,不過加埋魚露又中和番,酸咪咪幾開胃;炒蘿蔔糕好香口,不過要趁熱,個面脆脆地時最好吃;芝士焗雜菇真係好芝士,一個人千其唔好吃,實漏死!!下次一定會翻炒,貪佢人少方便,yeah!!